Curs valutar BNR, miercuri, 27 martie 2024. Banca Națională a României emite, în jurul orei 13:00, cotațiile pentru principalele valute. Specialiștii ne spun ce se întâmplă cu moneda euro, după aprecierea înregistrată marți.
Până când BNR prezintă ședința valutară de la mijloc de săptămână, ne vom uita asupra cotațiilor din ziua anterioră. Leul românesc a avut atunci o zi destul de bună. A pierdut teren doar față de euro.
În schimb, dolarul american, francul elvețian și lira sterlină s-au depreciat. Pentru gramul de aur a fost o nouă zi "verde". Metalul prețios a sărit de 323 de lei și s-a apropiat din nou de maximul istoric.
Marți, 26 martie, Banca Națională a României (BNR) anunțat un curs de referință de 4.9712 lei pentru un euro. Am asistat atunci la o apreciere de 0.0001 lei față de ziua de luni.
Urmează ca miercuri, 27 martie, să vedem dacă moneda unică din UE continuă aprecierea. Pe plan intern, cea mai mare valoare din istorie pe care euro a atins-o în fața leului a fost înregistrată pe 19 mai 2023: 4.9783 lei.
În schimb, dolarul din SUA a pierdut teren. În prezent, un USD se vinde cu 4.5788 de lei. Moneda din SUA a atins cel mai mare nivel din istorie în fața leului anunțat la cursul de referință al Băncii Naționale pe 28 septembrie 2022: 5.1794 lei.
În urmă cu 24 de ore, francul elvețian a fost cotat de BNR cu o scădere de 0.0347 de unități monetare. A ajuns în prezent la cotația de 5.0833 de lei, față de cotația de la ultima raportare în ședința BNR de luni.
În același sens a evoluat și lira. S-a depreciat față de moneda noastră și a ajuns la o cotație în valoare de 5.7966 lei. Vedem aici o scădere de 0.0036 de unități, potrivit ultimei raportări a Băncii Naționale a României (BNR).
În ziua anterioară, gramul de aur a raportat o creștere de 2.26076 de lei și a ajuns la o cotație de 323.0934 de lei pe piața monetară din România. Maximul istoric recent al aurului, de 323.3234 de lei, a fost raportat pe 21 martie 2024.